
Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ muutmine

1. ASJAOLUD JA MENETLUSE KÄIK
Projekti „Narva linna sadama bokside rekonstrueerimine“ tegevuse objektiks on Narva linnas, aadressil Jõe tn 3 asuva külalissadama boks nr 12. Käesoleva projekti eesmärgiks on  Narva jõesadama territooriumil asuva infrastruktuuri arendamine. Projekti raames on planeeritud 12. boksi rekonstrueerimine, sh katuse taastamine, välisfassaadi renoveerimine, akende ja uste paigaldamine ning videovalve. Boksi kahel korrusel on ehitusprojektiga ettenähtud kapteni- ja kapteni abi ruum, ruumid veeturistidele – puhkeruum, kööginurk, käsipakkide ruum, WC ja duširuum ning abiruumid.
Selle aasta alguses Narva Linna Arenduse ja Ökonoomika Amet koostöös SA-ga Narva Sadam valmistas ette ja esitas Väikesadamate võrgustiku väljaarendamise toetuse programmile projekti „Narva linna sadama bokside rekonstrueerimine“ taotluse. (https://www.eas.ee/teenus/vaikesadamad/). Projekt sai positiivse rahastamisotsuse Väikesadamate võrgustiku väljaarendamise toetuse programmist, otsus on kätte saadud 13.04.2018.
Projekti kogueelarveks on kuni 420 000 eurot, sh programmi finantseering on kuni 200 000 eurot ja omafinantseerimine on kuni 220 000 eurot, ehk 52% projekti kogu maksumusest. Projekti elluviimise periood on orienteeruvalt 2018-2019. 
Seoses projekti tegevuste elluviimisega ja tegevuste ajakava täpsustamisega, Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ ja Narva linna Arengukava vahel tekkisid vastuolusid, kuna oma- ja sildfinantseerimise vajadus aastate lõikes muutus. Nimetatud vastuolude kõrvaldamiseks (ning samuti tulevikus analoogsete vastuolude vältimiseks) on vajalik  Linnavolikogu otsusega kinnitada, et oma- ja sildfinantseerimise tegelik vajadus aasate lõikes täpsustatakse Narva linna arengukavas sh tegevuskavas vastavalt KOKS § 371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel“. 
Käesoleva projekti raames tekkis vajadus suurendada projekti sildfinantseerimise summat, mis võrdub toetuse summale ehk kuni 200 000 eurot. Sildfinantseerimise suurendamine on vajalik selleks, et eelarves oleks piisavalt käibevahendeid projekti elluviimiseks, sest ettemakset sellele projektile taotleda ei saa. Projekti omafinantseeringu summa jääb samaks. Projekti rahalised kohustused 2018. aasta augustikuu seisuga kokku on summas 4296 eurot (hanke korraldamise teenus) ning need kulud on ette nähtud 2018. aasta eelarves.
Projekti „Narva linna sadama bokside rekonstrueerimine“ eeldatav omafinantseerimise ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):
	
	2018
	2019

	omafinantseerimine
	88 000
	132 000

	sildfinantseerimine
	80 000
	120 000


Projekti elluviimiseks vajalikud omafinantseerimise ja sildfinantseerimise rahalised vahendid aastate kaupa täpsustatakse igal aastal Narva linna arengukavas. 
Seoses ülaltooduga on vajalik muuta Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ punkti 3.3, 3.4, 3.5, 3.6 ja lisada punkti 3.7.  
Punktis 3.3 muudetakse sõnastus nii, et omafinantseeringu vajadus aastate lõikes otsuses ei kajastu. Omafinantseeringu summa jääb samaks.

Punktis 3.4 muudetakse sõnastus nii, et laenu summa omafinantseeringu katteks aastate lõikes otsuses ei kajastu. Laenu summa omafinantseeringu katteks jääb samaks. 

Punktis 3.5 muudetakse sildfinantseeringu summa. Sildfinantseeringu summa aastate lõikes otsuses ei kajastu.
Punktis 3.6 muudetakse laenu summa sildfinantseeringu katteks. 
Projekti elluviimiseks vajalikud omafinantseerimise ja sildfinantseerimise rahalised vahendid aastate kaupa täpsustatakse igal aastal Narva linna arengukavas, selleks on otsusele lisatud punkt 3.7.
2. ÕIGUSLIKUD ALUSED
2.1. Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta kohaldatakse ka haldusorgani poolt haldusakti muutmise suhtes. 
HMS § 68 lõike 2 kohaselt  haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
3. OTSUS
Muuta Narva Linavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ punkti  3.3, 3.4, 3.5, 3.6 ja lisada punkti 3.7 järgmiselt:
„3.3. Kinnitada projekti „Narva linna sadama bokside rekonstrueerimine“ omafinantseering kuni 220 000 EUR“.  

„3.4. Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks kuni 220 000 EUR“.
„3.5. Kinnitada projekti „Narva linna sadama bokside rekonstrueerimine“ sildfinantseering kuni 200 000 EUR“.
„3.6. Positiivse rahastamise korral lubada Narva Linnavalitsusel võtta laenu punktis 3.5. nimetatud sildfinantseeringu katmiseks kuni 200 000 eurot“.

3.7. Projekti omafinantseerimise ja sildfinantseerimise summad aastate lõikes kajastada Narva linna Arengukavas.
4.  RAKENDUSSÄTTED
4.1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

4.2. Otsus jõustub seadusega sätestatud korras

